title: Rådets gennemførelsesforordning (EU) 2018/325 af 5. marts 2018 om gennemførelse af artikel 17, stk. 3, i forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik

text:
               6.3.2018

               DA

               Den Europæiske Unions Tidende

               L 63/3

         RÅDETS GENNEMFØRELSESFORORDNING (EU) 2018/325
   af 5. marts 2018
   om gennemførelse af artikel 17, stk. 3, i forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 224/2014 af 10. marts 2014 om restriktive foranstaltninger i lyset af situationen i Den Centralafrikanske Republik (1), særlig artikel 17, stk. 3,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 10. marts 2014 forordning (EU) nr. 224/2014.

               (2)

               Den 16. februar 2018 ajourførte den komité under De Forenede Nationers Sikkerhedsråd, der er nedsat ved De Forenede Nationers Sikkerhedsråds resolution 2127 (2013), oplysningerne vedrørende en person, der er omfattet af restriktive foranstaltninger.

               (3)

               Bilag I til forordning (EU) nr. 224/2014 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag I til forordning (EU) nr. 224/2014 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. marts 2018.

            På Rådets vegne

         N. DIMOV

            Formand

      (1)  EUT L 70 af 11.3.2014, s. 1.

      BILAG
      I bilag I til forordning EU) nr. 224/2014 erstattes oplysningerne under overskriften »A. Personer« om den nedenfor anførte person af følgende oplysninger:

                     »1.

                     François Yangouvonda BOZIZÉ (alias: a) Bozize Yangouvonda, b) Samuel Peter Mudde (født den 16. december 1948 i Izo, Sydsudan))
                     Stilling: a) tidligere statsoverhoved for Den Centralafrikanske Republik, b) professor
                     Fødselsdato: a) 14. oktober 1946, b) 16. december 1948
                     Fødested: a) Mouila, Gabon, b) Izo, Sydsudan
                     Nationalitet: a) Den Centralafrikanske Republik, b) Sydsudan
                     Pasnummer: D00002264, udstedt den 11. juni 2013 (udstedt af udenrigsministeren i Juba, Sydsudan, udløber den 11. juni 2017. Diplomatpas udstedt i navnet Samuel Peter Mudde)
                     Nationalt identifikationsnr.: M4800002143743 (personnummer i pas)
                     Adresse: Uganda.
                     Dato for FN's opførelse på listen: 9. maj 2014.

                        Andre oplysninger: Moderens navn er Martine Kofio. Internetlink til INTERPOL-UN Security Council Special Notice: https://www.interpol.int/en/notice/search/un/5802796

                        Oplysninger fra det beskrivende resumé af grundene til opførelse på listen fra sanktionskomitéen:

                     Bozize blev opført på listen den 9. maj 2014 i henhold til punkt 36 i resolution 2134 (2014) på grund af sin »deltagelse i eller ydelse af støtte til handlinger, der underminerer freden, stabiliteten eller sikkerheden i Den Centralafrikanske Republik (CAR)«.

                           Yderligere oplysninger

                     Bozize opfordrede sammen med sine tilhængere til angrebet på Bangui den 5. december 2013. Siden da har han til stadighed forsøgt at gennemføre aktiviteter, der sigter mod destabilisering, med henblik på at opretholde spændingerne i CAR's hovedstad. Bozize dannede angiveligt antibalakamilitsgruppen, før han flygtede fra CAR den 24. marts 2013. I et kommuniké opfordrede Bozize sin milits til fortsat at udøve grusomme handlinger mod det nuværende styre og islamisterne. Bozize ydede angiveligt finansiel og materiel støtte til militsfolk, som arbejder for at destabilisere den igangværende overgangsproces og bringe Bozize tilbage til magten. Størstedelen af antibalakagrupperne kommer fra de centralafrikanske væbnede styrker, som spredte sig ud i landdistrikterne efter statskuppet og efterfølgende blev omstruktureret af Bozize. Bozize og hans tilhængere kontrollerer over halvdelen af antibalakaenhederne.
                     Styrker, der støtter Bozize, blev bevæbnet med stormgeværer, morterer og raketudstyr og er i stigende grad blevet involveret i gengældelsesangreb på CAR's muslimske befolkning. Situationen i CAR forværredes hurtigt efter antibalakastyrkers angreb på Bangui den 5. december 2013, hvor over 700 personer blev dræbt.«


title: Kommissionens gennemførelsesforordning (EU) 2018/337 af 5. marts 2018 om ændring af gennemførelsesforordning (EU) 2015/2403 om fælles retningslinjer for deaktiveringsstandarder og deaktiveringsteknikker med henblik på at sikre, at deaktiverede skydevåben er gjort definitivt ubrugelige (EØS-relevant tekst. )

text:
               8.3.2018

               DA

               Den Europæiske Unions Tidende

               L 65/1

         KOMMISSIONENS GENNEMFØRELSESFORORDNING (EU) 2018/337
   af 5. marts 2018
   om ændring af gennemførelsesforordning (EU) 2015/2403 om fælles retningslinjer for deaktiveringsstandarder og deaktiveringsteknikker med henblik på at sikre, at deaktiverede skydevåben er gjort definitivt ubrugelige
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 91/477/EØF af 18. juni 1991 om erhvervelse og besiddelse af våben (1), særlig artikel 10b, stk. 2, og
   ud fra følgende betragtninger:

               (1)

               Kommissionens gennemførelsesforordning (EU) 2015/2403 (2) indeholder regler og tekniske specifikationer for deaktivering af skydevåben i Unionen, der har til formål at sikre, at deaktiverede skydevåben er gjort definitivt ubrugelige. I denne forordning beskrives det også, hvordan deaktivering af skydevåben skal kontrolleres og attesteres af medlemsstaternes offentlige myndigheder, og der fastsættes regler for mærkning af deaktiverede skydevåben.

               (2)

               For at sikre det højest mulige sikkerhedsniveau for deaktivering af skydevåben foreskriver gennemførelsesforordning (EU) 2015/2403 en regelmæssig revision og ajourføring af de heri fastsatte tekniske specifikationer under hensyn til medlemsstaternes erfaringer ved anvendelsen af disse regler og eventuelle yderligere deaktiveringsforanstaltninger.

               (3)

               Med henblik herpå nedsatte Kommissionen i september 2016 en arbejdsgruppe bestående af nationale eksperter for deaktivering af skydevåben under det udvalg, der er nedsat ved direktiv 91/477/EØF. Arbejdsgruppen fokuserede på revisionen af de tekniske specifikationer for deaktivering af skydevåben, der er fastsat i bilag I til gennemførelsesforordning (EU) 2015/2403, med det formål at gøre dem tydeligere, undgå tvetydigheder for fagfolk, og sikre, at de tekniske specifikationer gælder for alle typer af skydevåben.

               (4)

               Direktiv 91/477/EØF blev ændret ved Europa-Parlamentets og Rådets direktiv (EU) 2017/853 (3). Det ændrede direktivs anvendelsesområde omfatter deaktiverede skydevåben og giver således også mulighed for klassificering heraf samt en definition af deaktiverede skydevåben, der afspejler de generelle principper for deaktivering af skydevåben som fastsat i protokollen om bekæmpelse af ulovlig fremstilling af og handel med skydevåben og dele, komponenter og ammunition hertil, til supplering af De Forenede Nationers konvention om bekæmpelse af grænseoverskridende organiseret kriminalitet, der er vedlagt Rådets afgørelse 2014/164/EU (4), som gennemfører protokollen i Unionens retsorden.

               (5)

               Bestemmelserne om deaktivering af skydevåben, der er fastsat i gennemførelsesforordning (EU) 2015/2403, bør afspejle og være i overensstemmelse med de nye regler om deaktivering, der blev indført ved direktiv (EU) 2017/853.

               (6)

               Anvendelsesområdet for gennemførelsesforordning (EU) 2015/2403 bør omfatte alle kategorier af skydevåben, der er opført i del II i bilag I til direktiv 91/477/EØF.

               (7)

               De tekniske specifikationer for deaktivering af skydevåben bør forhindre reaktivering af skydevåben ved hjælp af almindeligt værktøj.

               (8)

               De tekniske specifikationer for deaktivering af skydevåben fokuserer på deaktivering af skydevåbens væsentlige dele som defineret i direktiv 91/477/EØF. Dette følger af, at direktiv 91/477/EØF også indeholder en definition af deaktiverede skydevåben, som omfatter et krav om at sikre, at alle væsentlige dele af det pågældende skydevåben er gjort permanent ubrugelige og umulige at fjerne, udskifte eller ændre, således at skydevåbnet under ingen omstændigheder kan reaktiveres. De tekniske specifikationer for deaktivering af skydevåben bør også gælde for deaktivering af udskiftelige løb, der som særskilte genstande er teknisk forbundet med og beregnede til at være monteret på det skydevåben, som skal deaktiveres.

               (9)

               På anmodning af arbejdsgruppen af nationale deaktiveringseksperter blev de reviderede tekniske specifikationer underlagt en stresstest foretaget af nationale deaktiveringsfagfolk i en periode på 5 uger fra den 9. februar til den 20. marts 2017. Resultatet af denne stresstest førte navnlig til beslutningen om at revidere deaktiveringsspecifikationernes opstilling. Af hensyn til klarheden bør de specifikke deaktiveringsprocedurer præsenteres på en sådan måde, at der sondres mellem de forskellige typer af skydevåben.

               (10)

               Foranstaltningerne i denne forordning er i overensstemmelse med udtalelse fra det udvalg, der er nedsat ved direktiv 91/477/EØF.

               (11)

               For at give medlemsstaterne mulighed for at foretage de nødvendige administrative ændringer og bringe deres praksis i overensstemmelse med den ændrede gennemførelsesforordning bør denne forordning finde anvendelse tre måneder efter datoen for dens ikrafttrædelse —

         VEDTAGET DENNE FORORDNING:
   Artikel 1
   I gennemførelsesforordning (EU) 2015/2403 foretages følgende ændringer:

               1)

               Artikel 1, stk. 1, affattes således:
               »1.   Denne forordning finder anvendelse på alle kategorier af skydevåben, der er opført i del II i bilag I til direktiv 91/477/EØF.«

               2)

               Artikel 3, stk. 1, affattes således:
               »1.   Medlemsstaterne udpeger en kompetent offentlig myndighed til at kontrollere, om deaktiveringen af et skydevåben er blevet udført i overensstemmelse med de tekniske specifikationer, der er fastsat i bilag I (i det følgende benævnt »den kontrollerende enhed«).«

               3)

               Artikel 5 affattes således:
               »Artikel 5
               Mærkning af deaktiverede skydevåben
               Deaktiverede skydevåben skal være mærket med en fælles unik mærkning i overensstemmelse med modellen i bilag II til angivelse af, at de er blevet deaktiveret i henhold til de tekniske specifikationer, der er fastsat i bilag I. Mærkningen påføres alle væsentlige komponenter, der er modificeret til deaktivering af skydevåbnet, af den kontrollerende enhed og skal opfylde følgende krav:

                           a)

                           den er klart synlig og må ikke kunne fjernes

                           b)

                           den er forsynet med oplysninger om den medlemsstat, hvor deaktiveringen er foretaget, og den kontrollerende enhed, der har kontrolleret deaktiveringen

                           c)

                           skydevåbnets oprindelige serienummer(-re) er bevaret.«

               4)

               Bilag I erstattes af teksten i bilag I til denne forordning.

               5)

               Bilag II erstattes af teksten i bilag II til denne forordning.

               6)

               Bilag III erstattes af teksten i bilag III til denne forordning.

         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 28. juni 2018.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. marts 2018.

            På Kommissionens vegne

         Jean-Claude JUNCKER

            Formand

      (1)  EFT L 256 af 13.9.1991, s. 51.

      (2)  Kommissionens gennemførelsesforordning (EU) 2015/2403 af 15. december 2015 om fælles retningslinjer for deaktiveringsstandarder og deaktiveringsteknikker med henblik på at sikre, at deaktiverede skydevåben er gjort definitivt ubrugelige (EUT L 333 af 19.12.2015, s. 62).

      (3)  Europa-Parlamentets og Rådets direktiv (EU) 2017/853 af 17. maj 2017 om ændring af Rådets direktiv 91/477/EØF om erhvervelse og besiddelse af våben (EUT L 137 af 24.5.2017, s. 22).

      (4)  Rådets afgørelse 2014/164/EU af 11. februar 2014 om indgåelse på Den Europæiske Unions vegne af protokollen om bekæmpelse af ulovlig fremstilling af og handel med skydevåben og dele, komponenter og ammunition hertil, til supplering af De Forenede Nationers konvention om bekæmpelse af grænseoverskridende organiseret kriminalitet (EUT L 89 af 25.3.2014, s. 7).

      BILAG I

         Tekniske specifikationer for deaktivering af skydevåben

                  —

                  De deaktiveringsprocedurer, der skal gennemføres for at gøre skydevåben definitivt ubrugelige, er defineret på grundlag af tre tabeller:

                              —

                              Tabel I indeholder en liste over forskellige typer af skydevåben.

                              —

                              I tabel II angives de generelle principper, der skal følges, når skydevåben gøres definitivt ubrugelige.

                              —

                              Tabel III beskriver de særlige procedurer for hver type skydevåben, der skal gennemføres for at gøre skydevåben definitivt ubrugelige.

                  —

                  De tekniske specifikationer for deaktivering af skydevåben bør forhindre reaktivering af skydevåben ved hjælp af almindeligt værktøj.

                  —

                  De tekniske specifikationer for deaktivering af skydevåben fokuserer på deaktiveringen af skydevåbens væsentlige dele som defineret i direktiv 91/477/EØF. De tekniske specifikationer for deaktivering af skydevåben, der er fastsat i bilag I, gælder ligeledes for deaktivering af udskiftelige piber, der som særskilte genstande er teknisk forbundet med og beregnet til montering på det skydevåben, der skal deaktiveres.

                  —

                  For at sikre en korrekt og ensartet anvendelse af procedurerne for deaktivering af skydevåben skal Kommissionen udarbejde definitioner i samarbejde med medlemsstaterne.

         Tabel I

         Liste over typer af skydevåben

                  Typer af skydevåben

                  1

                  Pistoler (enkeltladede, halvautomatiske)

                  2

                  Revolvere (herunder forladerevolvere)

                  3

                  Lange enkeltladede våben (ikke med knæklås)

                  4

                  Skydevåben med knæklås (f.eks. haglgeværer, rifler, kombinationsvåben (Bockbüschflinter, Drillinger m.v.) samt våben med falling/rollingblocksystem, korte og lange skydevåben)

                  5

                  Lange repetérskydevåben (glatløbede eller riflede)

                  6

                  Lange halvautomatiske skydevåben (glatløbede eller riflede)

                  7

                  Fuldautomatiske skydevåben: f.eks. stormgeværer, maskinpistoler, maskingeværer, (fuld)automatiske pistoler

                  8

                  Forladerskydevåben, herunder med knæklås (undtagen forladerevolvere)

         Tabel II

         Almindelige principper

      Adskillelse af skydevåbenets væsentlige dele skal forhindres ved svejsning eller anden permanent sammenføjning.
      Denne procedure kan afhængig af national lovgivning udføres efter kontrol ved den nationale myndighed.
      Stifters/plombers/spærringers hårdhed: Deaktiveringsenheden skal sikre, at de anvendte stifter/plomber/spærringer har en hårdhed på mindst 40 HRC, og at det materiale, der anvendes til svejsning, sikrer en permanent og effektiv vedhæftning.

         Tabel III

         Særlige procedurer for hver type skydevåben

                              1.

                              PISTOLER (ENKELTLADEDE, HALVAUTOMATISKE)

                  1.1

               Pibe/løb: Der skæres en langsgående rille/åbning i løbet, herunder også kammeret (bredde: >
                      kaliber; længde: for riflede løb tre gange kammerets længde, og for glatte løb to gange kammerets længde).

                  1.2

                  Pibe/løb: For alle pistoler undtagen pistoler med knæklås bores der et hul på tværs af kammeret gennem begge kammervægge, hvorigennem en stift af hærdet stål indsættes og fastsvejses (diameter > 50 % af kammeret, dog mindst 4,5 mm). Den samme stift kan anvendes til at fastgøre piben/løbet til rammen. Alternativt indsættes en plombe/stang på størrelse med patronhylsteret i kammeret, og den fastsvejses.

                  1.3

                  Pibe/løb: En eventuel føde-/laderampe fjernes.

                  1.4

                  Pibe/løb: Piben/løbet fastgøres på permanent vis til skydevåbenet ved svejsning, limning eller anden permanent sammenføjning. Stiften, der anvendes ved proceduren i punkt 1.2, kan anvendes til dette formål.

                  1.5

                  Pibe/løb: For udskiftelige piber/løb, der ikke er monteret i en pistol, finder foranstaltningerne i punkt 1.1-1.4 og 1.19 anvendelse, hvor det er relevant. Desuden sikres det på permanent vis ved skæring, svejsning eller anden permanent ændring, at piberne/løbene ikke kan fastgøres til et skydevåben.

                  1.6

                  Bundstykke/låsehoved: Slagstiften fjernes eller afkortes.

                  1.7

                  Bundstykke/låsehoved: Bundstykkefronten/stødbunden fræses eller fjernes i en vinkel på mellem 45 og 75 grader målt fra den oprindelige fronts vinkel. Der fjernes materiale over hele bundstykkefrontens/stødbundens overflade. Alle låseknaster/-riller fjernes eller svækkes væsentligt.

                  1.8

                  Bundstykke/låsehoved: Hullet til slagstiften svejses til.

                  1.9

                  Slæde: Bundstykkefronten/stødbunden fræses eller fjernes i en vinkel på mellem 45 og 75 grader målt fra den oprindelige fronts vinkel. Der fjernes materiale over hele overfladen.

                  1.10

                  Slæde: Slagstiften fjernes.

                  1.11

                  Slæde: Låserillerne i slæden fjernes.

                  1.12

                  Slæde: Hvor det er muligt, fræses indersiden af den øvre forkant af udkasteråbningen i slæden i en vinkel på 45 til 75 grader.

                  1.13

                  Slæde: Hvis bundstykket kan udtages af slæden, fastgøres det deaktiverede bundstykke på permanent vis til slæden.

                  1.14

                  Ramme: En eventuel føde-/laderampe fjernes.

                  1.15

                  Ramme: Mindst 2/3 af slædestyret på begge sider af rammen fræses væk.

                  1.16

                  Aftrækkermekanisme: Det sikres, at der ikke er forbindelse mellem aftrækker og slagmekanisme/hane (aftrækkerleddet fjernes eller fastgøres). Hvor det er relevant sammensvejses aftrækkermekanismen i rammen. Hvis en sådan svejsning af aftrækkermekanismen ikke er mulig, fjernes aftrækkermekanismen, og området svejses eller fyldes med epoxystøbemasse.

                  1.17

                  Aftrækkermekanisme: Aftrækkermekanismen og/eller huset svejses fast til rammen (i tilfælde af stålramme) eller limes fast til rammen med højtemperaturbestandig lim (i tilfælde af letmetal- eller polymerramme).

                  1.18

                  Genladesystem: Gastrykstempel, gastrykrør og lejet(-erne) for gastrykrøret destrueres ved skæring eller svejsning.

                  1.19

                  Genladesystem: Er der intet gastrykstempel, fjernes gastrykrøret. Hvis piben/løbet anvendes som gastrykstempel, svejses den deaktiverede pibe/det deaktiverede løb til rammen. I alle tilfælde, hvor der forefindes et gastrykhul, lukkes den ved svejsning.

                  1.20

                  Magasiner: Magasinet punktsvejses fast eller der anvendes passende permanente foranstaltninger, afhængigt af typen af våben og materiale, for at forhindre, at magasinet kan fjernes.

                  1.21

                  Magasiner: Hvis magasinet ikke forefindes, anbringes der punktvise svejsesøm eller der anvendes passende permanente foranstaltninger på det sted, hvor magasinet normalt sidder (magasinbrønden), eller der fastgøres en blokering, der permanent forhindrer, at der kan indsættes et magasin.

                  1.22

                  Lyddæmper: Hvis lyddæmperen er en del af våbnet, sikres det på permanent vis ved anvendelse af en stift af hærdet stål eller ved svejsning, limning eller anden permanent sammenføjning, at lyddæmperen ikke kan fjernes fra løbet.

                  1.23

                  Lyddæmper: Når der er mulighed herfor, fjernes alle indvendige dele og deres fastgørelsespunkter i lyddæmperen, således at der kun er et rør tilbage. Der bores huller med en diameter, der er større end skydevåbnets kaliber, i langsgående intervaller på 3 cm (korte skydevåben) eller 5 cm (lange skydevåben) og ind gennem ekspansionskammeret. Ellers skæres en langsgående åbning på mindst 6 mm fra bagenden til forenden og ind gennem ekspansionskammeret.

                              2.

                              REVOLVERE (HERUNDER FORLADEREVOLVERE)

                  2.1

               Pibe/løb: Der skæres en langsgående rille/åbning (bredde >
                      kaliber, længde: mindst
                      af længden af piben/løbet fra overgangskeglen).

                  2.2

                  Pibe/løb: Der bores et hul gennem begge løbets vægge (nær overgangskeglen), hvorigennem en stift af hærdet stål indsættes og fastsvejses (diameter > 50 % kaliber, min. 4,5 mm). Den samme stift kan anvendes til at fastgøre piben/løbet til rammen. Alternativt fastsvejses en tætsiddende plombe/stang af hærdet stål (længde: mindst den halve længde af tromlens kammerlængde) i bageste del af piben/løbet fra tromlen af.

                  2.3

                  Pibe/løb: Piben/løbet fastgøres på permanent vis til rammen ved svejsning, limning eller anden permanent sammenføjning. Stiften, der anvendes ved proceduren i punkt 2.2, kan anvendes til dette formål.

                  2.4

                  Pibe/løb: For udskiftelige piber/løb, der ikke er fastgjort til skydevåbnet, finder foranstaltningerne i punkt 2.1-2.3 anvendelse, hvor det er relevant. Desuden sikres det på permanent vis ved skæring, svejsning, limning eller anden permanent ændring, at løbene ikke kan fastgøres til et skydevåben.

                  2.5

                  Tromle: Alle kammervægge fjernes fra tromlen i mindst 2/3 af dens længde ved fræsning. Der fjernes så meget som muligt af kammervæggene fra tromlen, ideelt set til hylsterdiameteren uden at bryde den udvendige væg.

                  2.6

                  Tromle: Hvor det er muligt, foretages der svejsning med henblik på at undgå, at tromlen kan fjernes fra rammen, eller der anvendes passende foranstaltninger, f.eks. fastgørelse med stift, som gør fjernelse umulig.

                  2.7

                  Tromle: For reservetromler, der ikke er fastgjort til et skydevåben, finder foranstaltningerne i punkt 2.5 anvendelse. Desuden sikres på permanent vis ved skæring, svejsning, limning eller anden permanent ændring, at tromlen ikke kan fastgøres til et skydevåben.

                  2.8

                  Ramme: Slagstifthullet udvides til tre gange dets oprindelige størrelse.

                  2.9

                  Ramme: Slagstiften fjernes eller afkortes.

                  2.10

                  Aftrækkermekanisme: Det sikres, at der ikke er forbindelse mellem aftrækker og slagmekanisme/hane (aftrækkerleddet fjernes eller fastgøres). Hvor det er relevant, sammensvejses aftrækkermekanismen i rammen. Hvis en sådan sammensvejsning af aftrækkermekanismen ikke er mulig, fjernes aftrækkermekanismen, og området svejses eller fyldes med epoxystøbemasse.

                  2.11

                  Aftrækkermekanisme: Aftrækkermekanismen og/eller aftrækkerhuset svejses fast til rammen (i tilfælde af stålramme) eller limes fast til rammen med højtemperaturbestandig lim (i tilfælde af letmetal- eller polymerramme).

                  2.12

                  Lyddæmper: Hvis lyddæmperen er en del af våbnet, sikres det på permanent vis ved anvendelse af en stift af hærdet stål eller ved svejsning, limning eller anden permanent sammenføjning, at lyddæmperen ikke kan fjernes fra løbet.

                  2.13

                  Lyddæmper: Når der er mulighed herfor, fjernes alle indvendige dele og deres fastgørelsespunkter i lyddæmperen, således at der kun er et rør tilbage. Der bores huller med en diameter, der er større end skydevåbnets kaliber, i langsgående intervaller på 3 cm (korte skydevåben) eller 5 cm (lange skydevåben) og ind gennem ekspansionskammeret. Ellers skæres en langsgående åbning på mindst 6 mm fra bagenden til forenden og ind gennem ekspansionskammeret.

                              3.

                              LANGE ENKELTLADEDE VÅBEN (IKKE MED KNÆKLÅS)

                  3.1

               Pibe/løb: Der skæres en langsgående rille/åbning i løbet, herunder også kammeret (bredde: >
                      kaliber, længde: for riflede løb tre gange kammerets længde, og for glatte løb to gange kammerets længde).

                  3.2

                  Pibe/løb: Der bores et hul på tværs af kammeret gennem begge kammervægge, hvorigennem en stift af hærdet stål indsættes og fastsvejses (diameter > 50 % af kammeret, dog mindst 4,5 mm). Den samme stift kan anvendes til at fastgøre piben/løbet til låsen. Alternativt indsættes en plombe/stang på størrelse med patronhylsteret i kammeret, og den fastsvejses.

                  3.3

                  Pibe/løb: En eventuel føde-/laderampe fjernes.

                  3.4

                  Pibe/løb: Piben/løbet fastgøres på permanent vis til skydevåbenet ved svejsning, limning eller anden permanent sammenføjning. Stiften, der anvendes ved proceduren i punkt 3.2, kan anvendes til dette formål.

                  3.5

                  Pibe/løb: For udskiftelige piber/løb, der ikke er fastgjort til skydevåbnet, finder foranstaltningerne i punkt 3.1-3.4 anvendelse, hvor det er relevant. Desuden sikres det på permanent vis ved skæring, svejsning, limning eller anden permanent ændring, at piberne/løbene ikke kan fastgøres til et skydevåben.

                  3.6

                  Bundstykke: Slagstiften fjernes eller afkortes.

                  3.7

                  Bundstykke: Bundstykkefronten fræses eller fjernes i en vinkel på mellem 45 og 75 grader målt fra den oprindelige fronts vinkel. Der fjernes materiale over hele bundstykkefrontens overflade. Alle låseknaster/-riller fjernes eller svækkes væsentligt.

                  3.8

                  Bundstykke/låsehoved: Hullet til slagstiften svejses til.

                  3.9

                  Aftrækkermekanisme: Det sikres, at der ikke er forbindelse mellem aftrækker og slagmekanisme/hane (aftrækkerleddet fjernes eller fastgøres). Hvor det er relevant sammensvejses aftrækkermekanismen i rammen. Hvis en sådan sammensvejsning af aftrækkermekanismen ikke er mulig, fjernes aftrækkermekanismen, og området svejses eller fyldes med epoxystøbemasse.

                  3.10

                  Aftrækkermekanisme: Aftrækkermekanismen og/eller aftrækkerhuset svejses fast til låsestolen/rammen (i tilfælde af stålramme) eller limes fast til låsestolen/rammen med højtemperaturbestandig lim (i tilfælde af letmetal- eller polymerramme).

                  3.11

                  Lyddæmper: Hvis lyddæmperen er en del af våbnet, sikres det på permanent vis ved anvendelse af en stift af hærdet stål eller ved svejsning, limning eller anden permanent sammenføjning, at lyddæmperen ikke kan fjernes fra løbet.

                  3.12

                  Lyddæmper: Når der er mulighed herfor, fjernes alle indvendige dele og deres fastgørelsespunkter i lyddæmperen, således at der kun er et rør tilbage. Der bores huller med en diameter, der er større end skydevåbnets kaliber, i langsgående intervaller på 3 cm (korte skydevåben) eller 5 cm (lange skydevåben) og ind gennem ekspansionskammeret. Ellers skæres en langsgående åbning på mindst 6 mm fra bagenden til forenden og ind gennem ekspansionskammeret.

                              4.

                              SKYDEVÅBEN MED KNÆKLÅS (f.eks. HAGLGEVÆRER, RIFLER, KOMBINATIONSVÅBEN (Bockbüschflinter, Drillinger m.v.) SAMT VÅBEN MED FALLING/ROLLINGBLOCKSYSTEM, KORTE OG LANGE SKYDEVÅBEN)

                  4.1

               Pibe/løb: Der skæres en langsgående rille/åbning gennem piben/løbet, herunder også kammeret (bredde: >
                      kaliber, længde: for riflede løb tre gange kammerets længde, og for glatte løb to gange kammerets længde). For skydevåben uden kammer monteret i løbet skæres en langsgående rille/åbning (bredde >
                      kaliberen, længde: mindst
                      af længden af piben/løbet fra overgangskeglen).

                  4.2

                  Pibe/løb: Der fastsvejses en tætsiddende plombe/stang på mindst 2/3 af kammerets længde ind i kammeret, idet den placeres så tæt som muligt på bundstykkets front.

                  4.3

                  Pibe/løb: En eventuel føde-/laderampe fjernes.

                  4.4

                  Pibe/løb: Piben/løbet fastgøres på permanent vis til skydevåbenet ved svejsning, limning eller anden permanent sammenføjning.

                  4.5

                  Pibe/løb: For udskiftelige piber/løb, der ikke er fastgjort til skydevåbnet, finder foranstaltningerne i punkt 4.1-4.4 anvendelse, hvor det er relevant. Desuden sikres det på permanent vis ved skæring, svejsning, limning eller anden permanent ændring, at piberne/løbene ikke kan fastgøres til et skydevåben.

                  4.6

                  Aftrækkermekanisme: Det sikres, at der ikke er forbindelse mellem aftrækker og slagmekanisme/hane (aftrækkerleddet fjernes eller fastgøres). Hvor det er relevant, sammensvejses aftrækkermekanismen i rammen. Hvis en sådan sammensvejsning af aftrækkermekanismen ikke er mulig, fjernes aftrækkermekanismen, og området svejses eller fyldes med epoxystøbemasse.

                  4.7

                  Aftrækkermekanisme: Aftrækkermekanismen og/eller aftrækkerhuset svejses fast til låsen/baskylen/rammen (i tilfælde af stålramme) eller limes fast til låsen/baskylen/rammen med højtemperaturbestandig lim (i tilfælde af letmetal- eller polymerramme).

                  4.8

                  Knæklås/baskyle: Der bores et konisk hul med en vinkel på mindst 60° (spidsvinklen) med henblik på at opnå en basisdiameter på mindst 10 mm eller diameteren af stødbunden/bundstykkefrontens forside ved slagstifthullet.

                  4.9

                  Knæklås/baskyle: Slagstiften fjernes, slagstifthullet udvides til en diameter på mindst 5 mm og svejses til.

                  4.10

                  Lyddæmper: Hvis lyddæmperen er en del af våbnet, sikres det på permanent vis ved anvendelse af en stift af hærdet stål eller ved svejsning, limning eller anden permanent sammenføjning, at lyddæmperen ikke kan fjernes fra løbet.

                  4.11

                  Lyddæmper: Når der er mulighed herfor, fjernes alle indvendige dele og deres fastgørelsespunkter i lyddæmperen, således at der kun er et rør tilbage. Der bores huller med en diameter, der er større end skydevåbnets kaliber, i langsgående intervaller på 3 cm (korte skydevåben) eller 5 cm (lange skydevåben) og ind gennem ekspansionskammeret. Ellers skæres en langsgående åbning på mindst 6 mm fra bagenden til forenden og ind gennem ekspansionskammeret.

                              5.

                              LANGE REPETÉRSKYDEVÅBEN (GLATLØBEDE ELLER RIFLEDE)

                  5.1

               Pibe/løb: Der skæres en langsgående rille/åbning i løbet, herunder også kammeret (bredde: >
                      kaliber, længde: for riflede løb tre gange kammerets længde, og for glatte løb to gange kammerets længde). For skydevåben uden kammer inkluderet i piben/løbet skæres en langsgående rille/åbning (bredde >
                      kaliberen, længde: mindst
                      af længden af piben/løbet fra overgangskeglen).

                  5.2

                  Pibe/løb: Der bores et hul på tværs af kammeret gennem begge kammervægge, hvorigennem en stift af hærdet stål indsættes og fastsvejses (diameter > 50 % af kammeret, dog mindst 4,5 mm). Den samme stift kan anvendes til at fastgøre piben/løbet til knæklåsen. Alternativt indsættes en plombe/stang på størrelse med patronhylsteret i kammeret, og den fastsvejses.

                  5.3

                  Pibe/løb: En eventuel føde-/laderampe fjernes.

                  5.4

                  Pibe/løb: Piben/løbet fastgøres på permanent vis til skydevåbenets ramme/låsestol ved svejsning, limning eller anden permanent sammenføjning. Stiften, der anvendes ved proceduren i punkt 5.2, kan anvendes til dette formål.

                  5.5

                  Pibe/løb: For udskiftelige piber/løb, der ikke er fastgjort til skydevåbnet, finder foranstaltningerne i punkt 5.1-5.4 anvendelse, hvor det er relevant. Desuden sikres det på permanent vis ved skæring, svejsning, limning eller anden permanent ændring, at piberne/løbene ikke kan fastgøres til et skydevåben.

                  5.6

                  Bundstykke/lås: Slagstiften fjernes eller afkortes.

                  5.7

                  Bundstykke/lås: Bundstykkefronten fræses eller fjernes i en vinkel på mellem 45 og 75 grader målt fra den oprindelige fronts vinkel. Der fjernes materiale over hele bundstykkefrontens overflade. Alle låseknaster/-riller fjernes eller svækkes væsentligt.

                  5.8

                  Bundstykke/lås: Hullet til slagstiften svejses til.

                  5.9

                  Aftrækkermekanisme: Det sikres, at der ikke er forbindelse mellem aftrækker og slagmekanisme/hane (aftrækkerleddet fjernes eller fastgøres). Hvor det er relevant sammensvejses aftrækkermekanismen i rammen. Hvis en sådan svejsning af aftrækkermekanismen ikke er mulig, fjernes aftrækkermekanismen, og området svejses eller fyldes med epoxystøbemasse.

                  5.10

                  Aftrækkermekanisme: Aftrækkermekanismen og/eller aftrækkerhuset svejses fast til låsestolen/rammen (i tilfælde af stålramme) eller limes fast til låsestolen/rammen med højtemperaturbestandig lim (i tilfælde af letmetal- eller polymerramme).

                  5.11

                  Magasiner: Magasinet punktsvejses fast, eller der anvendes passende permanente foranstaltninger med en tilsvarende grad af vedvarenhed, afhængigt af typen af våben og materiale, for at forhindre, at magasinet kan fjernes.

                  5.12

                  Magasiner: Hvis magasinet ikke forefindes, anbringes der punktvise svejsesøm eller der anvendes passende foranstaltninger på det sted, hvor magasinet normalt sidder (magasinbrønden), eller der fastgøres en blokering, der permanent forhindrer, at der kan indsættes et magasin.

                  5.13

                  Magasiner: For rørmagasiner føres en eller flere stifter af hærdet stål gennem magasin, kammer og ramme, således at disse permanent forbindes med hinanden. Sikring ved svejsning.

                  5.14

                  Lyddæmper: Hvis lyddæmperen er en del af våbnet, sikres det på permanent vis ved anvendelse af en stift af hærdet stål eller ved svejsning, limning eller anden permanent sammenføjning, at lyddæmperen ikke kan fjernes fra piben/løbet.

                  5.15

                  Lyddæmper: Når der er mulighed herfor, fjernes alle indvendige dele og deres fastgørelsespunkter i lyddæmperen, således at der kun er et rør tilbage. Der bores huller med en diameter, der er større end skydevåbnets kaliber, i langsgående intervaller på 3 cm (korte skydevåben) eller 5 cm (lange skydevåben) og ind gennem ekspansionskammeret. Ellers skæres en langsgående åbning på mindst 6 mm fra bagenden til forenden og ind gennem ekspansionskammeret.

                              6.

                              LANGE HALVAUTOMATISKE SKYDEVÅBEN (GLATLØBEDE ELLER RIFLEDE)

                  6.1

               Pibe/løb: Der skæres en langsgående rille/åbning gennem piben/løbet, herunder også kammeret (bredde: >
                      kaliber, længde: for riflede løb tre gange kammerets længde, og for glatte løb to gange kammerets længde). For skydevåben uden kammer monteret i løbet skæres en langsgående rille/åbning (bredde >
                      kaliberen, længde: mindst
                      af længden af piben/løbet fra overgangskeglen).

                  6.2

                  Pibe/løb: Der bores et hul på tværs af kammeret gennem begge kammervægge, hvorigennem en stift af hærdet stål indsættes og fastsvejses (diameter > 50 % af kammeret, dog mindst 4,5 mm). Den samme stift kan anvendes til at fastgøre løbet til rammen. Alternativt indsættes en plombe/stang på størrelse med patronhylsteret i kammeret, og den fastsvejses.

                  6.3

                  Pibe/løb: En eventuel føde-/laderampe fjernes.

                  6.4

                  Pibe/løb: Løbet fastgøres på permanent vis til skydevåbenet ved svejsning, limning eller anden permanent sammenføjning. Stiften, der anvendes ved proceduren i punkt 6.2, kan anvendes til dette formål.

                  6.5

                  Pibe/løb: For udskiftelige løb, der ikke er fastgjort til skydevåbnet, finder foranstaltningerne i punkt 6.1-6.4 og 6.12 anvendelse, hvor det er relevant. Desuden sikres det på permanent vis ved skæring, svejsning, limning eller anden permanent ændring, at piberne/løbene ikke kan fastgøres til et skydevåben.

                  6.6

                  Bundstykke: Slagstiften fjernes eller afkortes.

                  6.7

                  Bundstykke: Bundstykkefronten fræses eller fjernes i en vinkel på mellem 45 og 75 grader målt fra den oprindelige fronts vinkel. Der fjernes materiale over hele bundstykkefrontens overflade. Alle låseknaster/-riller fjernes eller svækkes væsentligt.

                  6.8

                  Bundstykke: Hullet til slagstiften svejses til.

                  6.9

                  Aftrækkermekanisme: Det sikres, at der ikke er forbindelse mellem aftrækker og slagmekanisme/hane (aftrækkerleddet fjernes eller fastgøres). Hvor det er relevant, sammensvejses aftrækkermekanismen i rammen. Hvis en sådan svejsning af aftrækkermekanismen ikke er mulig, fjernes aftrækkermekanismen, og området svejses eller fyldes med epoxystøbemasse.

                  6.10

                  Aftrækkermekanisme: Aftrækkermekanismen og/eller aftrækkerhuset svejses fast til låsestolen/rammen (i tilfælde af stålramme) eller limes fast til låsestolen/rammen med højtemperaturbestandig lim (i tilfælde af letmetal- eller polymerramme).

                  6.11

                  Genladesystem: Gastrykstempel, gastrykrør og lejet(-erne) for gastrykrøret deaktiveres ved skæring eller svejsning.

                  6.12

                  Genladesystem: Hvis der ikke er noget gastrykstempel, fjernes gastrykrøret. Hvis piben/løbet anvendes som gastrykstempel, svejses det deaktiverede løb/den deaktiverede pibe til rammen. I alle tilfælde, hvor der forefindes gastrykhul, lukkes det ved svejsning.

                  6.13

                  Våben med fremløbspåtænding (bundstykke med fikseret slagstift): Bundstykkefronten fræses eller fjernes i en vinkel på mellem 45 og 75 grader målt fra den oprindelige fronts vinkel. Der fjernes materiale på hele overfladen af stødbunden/bundstykkefrontens forside og andre steder, således at bundstykket reduceres med mindst 50 % af den oprindelige masse. Bundstykket fastgøres på permanent vis til skydevåbnet ved svejsning, limning eller anden permanent sammenføjning.

                  6.14

                  Våben, hvor bundstykket er monteret på en lås: I tilfælde, hvor bundstykket er monteret på en lås, reduceres låsen med mindst 50 %. Bundstykket fastgøres på permanent vis til låsen, og låsen fastgøres på permanent vis til skydevåbnet ved svejsning, limning eller anden permanent sammenføjning.

                  6.15

                  Magasiner: Magasinet punktsvejses fast, eller der anvendes passende permanente foranstaltninger, afhængigt af typen af våben og materiale, for at forhindre, at magasinet kan fjernes.

                  6.16

                  Magasiner: Hvis magasinet ikke forefindes, anbringes der punktvise svejsesøm eller der anvendes passende foranstaltninger på det sted, hvor magasinet normalt sidder (magasinbrønden), eller der fastgøres en blokering, der permanent forhindrer, at der kan indsættes et magasin.

                  6.17

                  Magasiner: For rørmagasiner føres en eller flere stifter af hærdet stål gennem magasin, kammer og ramme, således at de permanent forbindes med hinanden. Sikring ved svejsning.

                  6.18

                  Lyddæmper: Hvis lyddæmperen er en del af våbnet, sikres det på permanent vis ved anvendelse af en stift af hærdet stål eller ved svejsning, limning eller anden permanent sammenføjning, at lyddæmperen ikke kan fjernes fra piben/løbet.

                  6.19

                  Lyddæmper: Når der er mulighed herfor, fjernes alle indvendige dele og deres fastgørelsespunkter i lyddæmperen, således at der kun er et rør tilbage. Der bores huller med en diameter, der er større end skydevåbnets kaliber, i langsgående intervaller på 3 cm (korte skydevåben) eller 5 cm (lange skydevåben) og ind gennem ekspansionskammeret. Ellers skæres en langsgående åbning på mindst 6 mm fra bagenden til forenden og ind gennem ekspansionskammeret.

                              7.

                              FULDAUTOMATISKE SKYDEVÅBEN: f.eks. STORMGEVÆRER, MASKINPISTOLER, MASKINGEVÆRER, (FULD)AUTOMATISKE PISTOLER

                  7.1

               Pibe/løb: Der skæres en langsgående rille/åbning gennem piben/løbet, herunder også kammeret (bredde: >
                      kaliber, længde: for riflede løb tre gange kammerets længde, og for glatte løb to gange kammerets længde).

                  7.2

                  Pibe/løb: Der bores et hul på tværs af kammeret gennem begge kammervægge, hvorigennem en stift af hærdet stål indsættes og fastsvejses (diameter > 50 % af kammeret, dog mindst 4,5 mm). Den samme stift kan anvendes til at fastgøre piben/løbet til rammen. Alternativt indsættes en plombe/stang på størrelse med patronhylsteret i kammeret, og den fastsvejses.

                  7.3

                  Pibe/løb: En eventuel føde-/laderampe fjernes.

                  7.4

                  Pibe/løb: Piben/løbet fastgøres på permanent vis til skydevåbenet ved svejsning, limning eller anden permanent sammenføjning. Stiften, der anvendes ved proceduren i punkt 7.2, kan anvendes til dette formål.

                  7.5

                  Pibe/løb: For udskiftelige piber/løb, der ikke er fastgjort til skydevåbnet, finder foranstaltningerne i punkt 7.1-7.3 anvendelse, hvor det er relevant. Desuden sikres det på permanent vis ved skæring, svejsning, limning eller anden permanent sammenføjning, at piberne/løbene ikke kan fastgøres til et skydevåben.

                  7.6

                  Bundstykke: Slagstiften fjernes eller afkortes.

                  7.7

                  Bundstykke: Bundstykkefronten fræses eller fjernes i en vinkel på mellem 45 og 75 grader målt fra den oprindelige fronts vinkel. Der fjernes materiale over hele bundstykkefrontens overflade. Alle låseknaster/-riller fjernes eller svækkes væsentligt.

                  7.8

                  Bundstykke: Hullet til slagstiften svejses til.

                  7.9

                  Slæde (for fuldautomatiske pistoler): Bundstykkefronten/stødbunden fræses eller fjernes i en vinkel på mellem 45 og 75 grader målt fra den oprindelige fronts vinkel. Der fjernes materiale over hele bundstykkefrontens overflade.

                  7.10

                  Slæde (for fuldautomatiske pistoler): Slagstiften fjernes.

                  7.11

                  Slæde (for fuldautomatiske pistoler): Låserillerne i slæden fjernes.

                  7.12

                  Slæde (for fuldautomatiske pistoler): Hvor det er muligt, fræses indersiden af den øvre forkant af udkasteråbningen i slæden i en vinkel på 45 til 75 grader.

                  7.13

                  Slæde (for fuldautomatiske pistoler): Hvis bundstykket kan udtages af slæden, fastgøres det deaktiverede bundstykke på permanent vis til slæden.

                  7.14

                  Ramme (for fuldautomatiske pistoler): En eventuel føderampe fjernes.

                  7.15

                  Ramme (for fuldautomatiske pistoler): Mindst 2/3 af slædestyret på begge sider af rammen fræses væk.

                  7.16

                  Aftrækkermekanisme: Det sikres, at der ikke er forbindelse mellem aftrækker og slagmekanisme/hane (aftrækkerleddet fjernes eller fastgøres). Hvor det er relevant, sammensvejses aftrækkermekanismen i rammen. Hvis en sådan sammensvejsning af aftrækkermekanismen ikke er mulig, fjernes aftrækkermekanismen, og området svejses eller fyldes med epoxystøbemasse.

                  7.17

                  Aftrækkermekanisme: Aftrækkermekanismen og/eller aftrækkerhuset svejses fast til rammen (i tilfælde af stålramme) eller limes fast til rammen med højtemperaturbestandig lim (i tilfælde af letmetal- eller polymerramme).

                  7.18

                  Genladesystem: Gastrykstempel, gastrykrør og lejet(-erne) for gastrykrøret deaktiveres ved skæring eller svejsning.

                  7.19

                  Genladesystem: Hvis der ikke er noget gastrykstempel, fjernes gastrykrøret. Hvis piben/løbet anvendes som gastrykstempel, svejses den deaktiverede pibe/det deaktiverede løb til rammen. I alle tilfælde, hvor der forefindes et gastrykhul, lukkes det ved svejsning.

                  7.20

                  Våben med fremløbspåtænding (bundstykke med fikseret slagstift): Bundstykkefronten fræses eller fjernes i en vinkel på mellem 45 og 75 grader målt fra den oprindelige fronts vinkel. Der fjernes materiale på hele overfladen af stødbunden/bundstykkefrontens forside og andre steder, således at bundstykket reduceres med mindst 50 % af den oprindelige masse. Bundstykket fastgøres på permanent vis til skydevåbnet ved svejsning, limning eller anden permanent sammenføjning.

                  7.21

                  Våben, hvor bundstykket er monteret på en lås: I tilfælde, hvor bundstykket er monteret på en lås, reduceres låsen med mindst 50 %. Bundstykket fastgøres på permanent vis til låsen, og låsen fastgøres på permanent vis til skydevåbenet ved svejsning, limning eller anden permanent sammenføjning.

                  7.22

                  Magasiner: Magasinet punktsvejses fast, eller der anvendes passende permanente foranstaltninger, afhængigt af typen af våben og materiale, for at forhindre, at magasinet kan fjernes.

                  7.23

                  Magasiner: Hvis magasinet ikke forefindes, anbringes der punktvise svejsesøm eller der anvendes passende foranstaltninger på det sted, hvor magasinet normalt sidder (magasinbrønden), eller der fastgøres en blokering, der permanent forhindrer, at der kan indsættes et magasin.

                  7.24

                  Magasiner: For rørmagasiner føres en eller flere stifter af hærdet stål gennem magasin, kammer og ramme, således at de permanent forbindes med hinanden. Sikring ved svejsning.

                  7.25

                  Lyddæmper: Hvis lyddæmperen er en del af våbnet, sikres det på permanent vis ved anvendelse af en stift af hærdet stål eller ved svejsning, limning eller anden permanent sammenføjning, at lyddæmperen ikke kan fjernes fra piben/løbet.

                  7.26

                  Lyddæmper: Når der er mulighed herfor, fjernes alle indvendige dele og deres fastgørelsespunkter i lyddæmperen, således at der kun er et rør tilbage. Der bores huller med en diameter, der er større end skydevåbnets kaliber, i langsgående intervaller på 3 cm (korte skydevåben) eller 5 cm (lange skydevåben) og ind gennem ekspansionskammeret. Ellers skæres der en langsgående åbning på mindst 6 mm fra bagenden til forenden og ind gennem ekspansionskammeret.

                              8.

                              FORLADERSKYDEVÅBEN, HERUNDER MED KNÆKLÅS (UNDTAGEN FORLADEREVOLVERE)

                  8.1

               Pibe/løb: Der skæres en langsgående rille/åbning i løbet, herunder også forbrændingskammeret (bredde: >
                      kaliber, længde: tre gange projektilets diameter). For skydevåben, hvor forbrændingskammeret ikke er en del af piben/løbet, skæres en langsgående rille/åbning (bredde >
                      kaliberen, længde: mindst
                      af længden af piben/løbet fra overgangskeglen).

                  8.2

                  Pibe/løb: For alle skydevåben, hvor forbrændingskammeret er en del af piben/løbet, bores der et hul på tværs af forbrændingskammeret gennem begge vægge, hvorigennem en stift af hærdet stål indsættes og fastsvejses (diameter > 50 % af kammeret, dog mindst 4,5 mm). Den samme stift kan anvendes til at fastgøre piben/løbet til låsen.
                  For skydevåben, hvor forbrændingskammeret ikke er en del af piben/løbet, fastsvejses en tætsiddende plombe/stang af hærdet stål (længde: mindst 2 gange længden af projektilets diameter) ind i løbet fra overgangskeglen.

                  8.3

                  Pibe/løb: For udskiftelige piber/løb, der ikke er fastgjort til skydevåbnet, finder foranstaltningerne i punkt 8.1-8.2 anvendelse, hvor det er relevant. Desuden sikres det på permanent vis ved skæring, svejsning, limning eller anden permanent ændring, at piberne/løbene ikke kan fastgøres til et skydevåben.

                  8.4

                  I tilfælde af knæklås: Der bores et konisk hul med en vinkel på mindst 60° (spidsvinklen) med henblik på at opnå en basisdiameter på mindst 10 mm eller diameteren af stødbunden/bundstykkefrontens forside ved slagstifthullet.

                  8.5

                  I tilfælde af knæklås: Slagstiften fjernes, slagstifthullet udvides til en diameter på mindst 5 mm og svejses til.

                  8.6

                  Aftrækkermekanisme: Det sikres, at der ikke er forbindelse mellem aftrækker og slagmekanisme/hane (aftrækkerleddet fjernes eller fastgøres). Hvor det er relevant, sammensvejses aftrækkermekanismen i rammen. Hvis en sådan sammensvejsning af aftrækkermekanismen ikke er mulig, fjernes aftrækkermekanismen, og området svejses eller fyldes med epoxystøbemasse.

                  8.7

                  Aftrækkermekanisme: Aftrækkermekanismen og/eller aftrækkerhuset svejses fast til rammen (i tilfælde af stålramme) eller limes fast til rammen med højtemperaturbestandig lim (i tilfælde af letmetal- eller polymerramme).

                  8.8

                  Pistoner/fænghuller: Pistonen(-erne) fjernes eller svejses til, fænghullet(-erne) svejses til.

                  8.9

                  Forbrændingskamre (undtagen tromler): For skydevåben med ét eller flere forbrændingskamre fjernes den eller de indre vægge fra forbrændingskammeret(-erne) i mindst 2/3 af dens længde ved fræsning. Der fjernes så meget som muligt af den eller de indre vægge, ideelt set svarende til kaliberdiameteren.

      BILAG II

         Model for mærkning af deaktiverede skydevåben

                  (1)

                  Deaktiveringsmærke (forbliver »EU« i alle nationale mærker)

                  (2)

                  Deaktiveringsland — officiel international kode

                  (3)

                  Symbol for den enhed, der attesterer skydevåbnets deaktivering

                  (4)

                  Deaktiveringsår

            Det fuldstændige mærke anbringes kun på skydevåbnets ramme, mens deaktiveringsmærke (1) og deaktiveringsland (2) anbringes på alle andre væsentlige dele.

      BILAG III

         Model for attest for deaktiverede skydevåben

      (denne attest bør udarbejdes på papir, der ikke kan forfalskes)

                  EU-logo

                  Navnet på den enhed, som har kontrolleret og attesteret overensstemmelsen af deaktiveringen
                  Logo

                     DEAKTIVERINGSATTEST

                     Attest nr.:

                  Deaktiveringsforanstaltningerne er i overensstemmelse med kravene i de tekniske specifikationer for deaktivering af skydevåben, der er fastsat i bilag I til Kommissionens gennemførelsesforordning (EU) 2018/337 af 5. marts 2018.

                     Navnet på den enhed, der har foretaget deaktivering:

                     Land:

                     Dato/år for attestering af deaktiveringen:

                     Fabrikant/mærke for det deaktiverede skydevåben:

                     Type:

                     Mærke/model:

                     Kaliber:

                     Serienummer(-re):

                     Bemærkninger:

                  EU's officielle deaktiveringsmærke

                  Den ansvarlige persons navn, titel og underskrift

                     BEMÆRK: Denne attest er et vigtigt dokument. Den bør til enhver tid opbevares af ejeren af det deaktiverede skydevåben. De væsentlige dele af det deaktiverede skydevåben, som attesten vedrører, er forsynet med et officielt inspektionsmærke; disse mærker må ikke fjernes eller ændres.

                     ADVARSEL: Forfalskning af en deaktiveringsattest kan udgøre en strafbar handling i henhold til national ret.


title: Kommissionens gennemførelsesforordning (EU) 2018/338 af 7. marts 2018 om godkendelse af et præparat af 6-fytase produceret af Aspergillus niger (DSM 25770) som fodertilsætningsstof til slagtekyllinger, hønniker, slagtesvin, søer, mindre udbredte svinearter bestemt til slagtning eller til avl, slagtekalkuner, kalkuner opdrættet til avl, alle andre fuglearter (undtagen æglæggende fugle) og fravænnede smågrise (indehaver af godkendelsen er BASF SE) (EØS-relevant tekst. )

text:
                  8.3.2018

                  DA

                  Den Europæiske Unions Tidende

                  L 65/17

            KOMMISSIONENS GENNEMFØRELSESFORORDNING (EU) 2018/338
      af 7. marts 2018
      om godkendelse af et præparat af 6-fytase produceret af Aspergillus niger (DSM 25770) som fodertilsætningsstof til slagtekyllinger, hønniker, slagtesvin, søer, mindre udbredte svinearter bestemt til slagtning eller til avl, slagtekalkuner, kalkuner opdrættet til avl, alle andre fuglearter (undtagen æglæggende fugle) og fravænnede smågrise (indehaver af godkendelsen er BASF SE)
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
      ud fra følgende betragtninger:

                  (1)

                  Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådan godkendelse.

                  (2)

                  Der er i henhold til artikel 7 i forordning (EF) nr. 1831/2003 indgivet en ansøgning om godkendelse af et præparat af 6-fytase produceret af Aspergillus niger (DSM 25770). Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                  (3)

                  Denne ansøgning vedrører godkendelse i tilsætningsstofkategorien »zootekniske tilsætningsstoffer« af et præparat af 6-fytase produceret af Aspergillus niger (DSM 25770) som fodertilsætningsstof til slagtekyllinger, hønniker, slagtesvin, søer, mindre udbredte svinearter bestemt til slagtning eller til avl, slagtekalkuner, kalkuner opdrættet til avl, alle fuglearter bestemt til slagtning eller avl eller opdrættet til æglægning og fravænnede smågrise.

                  (4)

                  Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 28. september 2017 (2), at præparatet af 6-fytase produceret af Aspergillus niger (DSM 25770) på de foreslåede anvendelsesbetingelser ikke har nogen skadelig virkning på dyrs eller menneskers sundhed eller på miljøet, og at det forbedrer de zootekniske resultater og/eller udnyttelsen af fosfor hos målarterne. Autoriteten vurderer ikke, at der er behov for særlige krav om overvågning efter markedsføringen. Autoriteten har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                  (5)

                  Vurderingen af præparatet af 6-fytase produceret af Aspergillus niger (DSM 25770) viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af præparatet bør derfor godkendes som anført i bilaget til nærværende forordning.

                  (6)

                  Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

            VEDTAGET DENNE FORORDNING:
      Artikel 1
      Det i bilaget opførte præparat, der tilhører fodertilsætningsstofkategorien »zootekniske tilsætningsstoffer« og den funktionelle gruppe »fordøjelighedsfremmende stoffer«, godkendes som fodertilsætningsstof på de betingelser, der er fastsat i bilaget.
      Artikel 2
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 7. marts 2018.

               På Kommissionens vegne

            Jean-Claude JUNCKER

               Formand

         (1)  EUT L 268 af 18.10.2003, s. 29.

         (2)  EFSA Journal 2017; 15(11)5024.

         BILAG

                     Tilsætningsstoffets identifikationsnummer

                     Navn på indehaveren af godkendelsen

                     Tilsætningsstof

                     Sammensætning, kemisk betegnelse, beskrivelse, analysemetode

                     Dyreart eller -kategori

                     Maksimumsalder

                     Minimumsindhold

                     Maksimumsindhold

                     Andre bestemmelser

                     Godkendelse gyldig til

                     Aktive enheder/kg fuldfoder med et vandindhold på 12 %

                        Kategori: zootekniske tilsætningsstoffer. Funktionel gruppe: fordøjelighedsfremmende stoffer

                     4a27

                     BASF SE

                     6-fytase
                     EC 3.1.3.26

                        Tilsætningsstoffets sammensætning:

                     Præparat af 6-fytase produceret af Aspergillus niger (DSM 25770), der indeholder mindst:
                     Fast form: 5 000  FTU (1)/g
                     Flydende form: 5 000  FTU/g

                        Aktivstoffets karakteristika:

                     6-fytase produceret af Aspergillus. niger (DSM 25770)

                        Analysemetode
                         (2)

                     Til kvantificering af fytaseaktivitet i fodertilsætningsstoffet:

                                 —

                                 kolorimetri baseret på fytases enzymatiske reaktion på fytat

                           Til kvantificering af fytaseaktivitet i forblandinger:

                                 —

                                 kolorimetri baseret på fytasens enzymatiske reaktion på fytat — VDLUFA 27.1.3

                           Til kvantificering af fytaseaktivitet i foderstoffer:

                                 —

                                 kolorimetri baseret på fytasens enzymatiske reaktion på fytat — EN ISO 30024

                     Slagtesvin
                     Søer
                     Mindre udbredte svinearter bestemt til slagtning eller til avl

                     —

                     100 FTU

                                 1.

                                 I brugsvejledningen for anvendelsen af tilsætningsstoffet og forblandinger angives oplagringsbetingelser og stabilitet over for varmebehandling.

                                 2.

                                 Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. I tilfælde, hvor risiciene ikke kan fjernes eller reduceres til et minimum ved hjælp af disse procedurer og foranstaltninger, må tilsætningsstoffet og forblandingerne kun anvendes med de fornødne personlige værnemidler, herunder åndedrætsværn.

                                 3.

                                 Til fravænnede smågrise på op til 35 kg.

                     28.3.2028

                     Fravænnede smågrise

                     125 FTU

                     Slagtekyllinger
                     Hønniker

                     750 FTU

                     Slagte- kalkuner
                     Kalkuner opdrættet til avl
                     Alle andre fuglearter (undtagen æglæggende fugle)

                     125 FTU

            (1)  1 FTU er den mængde enzym, der frigiver 1 mikromol uorganisk fosfat pr. minut fra natriumfytat ved pH 5,5 og 37 °C.

            (2)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2018/339 af 7. marts 2018 om ændring og fravigelse af forordning (EF) nr. 2535/2001 for så vidt angår importlicenser for mejeriprodukter med oprindelse i Island

text:
                  8.3.2018

                  DA

                  Den Europæiske Unions Tidende

                  L 65/21

            KOMMISSIONENS GENNEMFØRELSESFORORDNING (EU) 2018/339
      af 7. marts 2018
      om ændring og fravigelse af forordning (EF) nr. 2535/2001 for så vidt angår importlicenser for mejeriprodukter med oprindelse i Island
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, og
      ud fra følgende betragtninger:

                  (1)

                  I bilag V til aftalen i form af brevveksling mellem Den Europæiske Union og Island om yderligere handelspræferencer for landbrugsprodukter, der er indgået på grundlag af artikel 19 i aftalen om Det Europæiske Økonomiske Samarbejdsområde og godkendt ved Rådets afgørelse (EU) 2017/1913 (2), fastsættes der en forhøjelse af de årlige toldfrie kontingenter, og der indføres et nyt kontingent for oste.

                  (2)

                  De nye mængder gælder fra den 1. maj 2018. Derfor skal der uanset artikel 6 i Kommissionens forordning (EF) nr. 2535/2001 (3) fastsættes en ny periode, der skal løbe fra den 1. maj til den 31. december 2018, og som erstatter den tidligere periode, der løb fra den 1. juli til den 31. december 2018, og mængderne for denne nye periode bør opføres i del I.I i bilag I til nævnte forordning, som ændret ved nærværende forordning.

                  (3)

                  Anvendelsesperioden starter før udløbet af proceduren for godkendelse af importlicensansøgere, der ønsker at importere under toldkontingenterne fra den 1. juli 2018. For at ansøgere, der endnu ikke er opført på en liste over godkendte erhvervsdrivende, kan deltage i tildelingen af kontingenter for perioden fra den 1. maj til den 31. december 2018, bør artikel 10 i forordning (EF) nr. 2535/2001 fraviges.

                  (4)

                  Den periode for indgivelse af importlicensansøgninger for det første halvår af 2018, der er fastsat i artikel 14, stk. 1, litra a), i forordning (EF) nr. 2535/2001, er udløbet. Artikel 14, stk. 1, litra b), i nævnte forordning bør fraviges med henblik på at fastsætte en ny periode for indgivelse af importlicensansøgninger, som skal løbe fra den 1. til den 10. april 2018.

                  (5)

                  Forordning (EF) nr. 2535/2001 bør derfor ændres.

                  (6)

                  Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

            VEDTAGET DENNE FORORDNING:
      Artikel 1
      Ændring af forordning (EF) nr. 2535/2001
      I forordning (EF) nr. 2535/2001 foretages følgende ændringer:

                  a)

                  Artikel 5, litra i), affattes således:

                              »i)

                              de kontingenter, der er fastsat i bilag V til aftalen mellem Den Europæiske Union og Island om yderligere handelspræferencer for landbrugsprodukter, som blev godkendt ved Rådets afgørelse (EU) 2017/1913 (*1) (i det følgende benævnt »aftalen med Island«)

                     (*1)  Rådets afgørelse (EU) 2017/1913 af 9. oktober 2017 om indgåelse af aftalen i form af brevveksling mellem Den Europæiske Union og Island om yderligere handelspræferencer for landbrugsprodukter (EUT L 274 af 24.10.2017, s. 57).«"

                  b)

                  Del I.I i bilag I til forordning (EF) nr. 2535/2001 erstattes af teksten i bilaget til nærværende forordning.

            Artikel 2
      Fravigelse af forordning (EF) nr. 2535/2001
      1.   Uanset artikel 6, stk. 2, i forordning (EF) nr. 2535/2001 erstattes perioden på seks måneder, der løber fra den 1. juli til den 31. december 2018, med perioden fra den 1. maj til den 31. december 2018 for så vidt angår de mængder, der er opført i del I.I i bilag I til nævnte forordning.
      2.   Uanset artikel 10, stk. 1, andet afsnit, i forordning (EF) nr. 2535/2001 skal ansøgere, der har indgivet en gyldig ansøgning om godkendelse før den 1. april 2018, jf. artikel 8 i nævnte forordning, i tillæg til de importører, der allerede er opført på en liste, også bevilges tilladelse til at ansøge om licenser for de kontingenter og for den periode, der er omhandlet i stk. 1 i nærværende artikel.
      3.   Uanset artikel 14, stk. 1, litra b), i forordning (EF) nr. 2535/2001 indgives importlicensansøgninger vedrørende kontingentperioden fra den 1. maj til den 31. december 2018 i perioden fra den 1. til den 10. april 2018 for så vidt angår mængder opført i del I.I i bilag I til nævnte forordning, som ændret ved nærværende forordning.
      4.   De i stk. 3 omhandlede ansøgninger skal vedrøre en mængde på mindst 5 ton og højst den disponible mængde. Der må ikke indgives ansøgninger for perioden fra den 1. juli til den 31. december 2018.
      5.   Importlicenser, der udstedes på grundlag af ansøgninger indgivet i overensstemmelse med stk. 3, er gyldige frem til den 31. december 2018.
      Artikel 3
      Ikrafttræden og anvendelse
      Denne forordning træder i kraft på tredjedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Den anvendes fra den 1. april 2018.
         Udfærdiget i Bruxelles, den 7. marts 2018.

               På Kommissionens vegne

            Jean-Claude JUNCKER

               Formand

         (1)  EUT L 347 af 20.12.2013, s. 671.

         (2)  Rådets afgørelse (EU) 2017/1913 af 9. oktober 2017 om indgåelse af aftalen i form af brevveksling mellem Den Europæiske Union og Island om yderligere handelspræferencer for landbrugsprodukter (EUT L 274 af 24.10.2017, s. 57).

         (3)  Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter (EUT L 341 af 22.12.2001, s. 29
         ).

         BILAG

            »I.I

            Toldkontingenter efter bilag V til aftalen med Island, der blev godkendt ved afgørelse (EU) 2017/1913
            Årligt kontingent fra den 1. januar til den 31. december
            (Mængde i ton)
            Toldsats: Fritagelse

                           Kontingentnummer

                           09.4225

                           09.4226

                           09.4227

                           Beskrivelse
                            (*1)

                           Naturligt smør

                           »Skyr«

                           Oste

                        KN-kode

                        0405 10 11
                        0405 10 19

                        ex 0406 10 50  (*2)

                        ex 0406

                           Undtaget »skyr« henhørende under KN-underposition 0406 10 50
                            (*2)

                           Mængde maj-december 2018

                        201

                           793

                        9

                        Årlig mængde 2019

                        439

                        2 492

                        31

                        Mængde januar-juni

                        220

                        1 246

                        16

                        Mængde juli-december

                        219

                        1 246

                        15

                        Årlig mængde 2020

                        463

                        3 095

                        38

                        Mængde januar-juni

                        232

                        1 548

                        19

                        Mængde juli-december

                        231

                        1 547

                        19

                        Årlig mængde fra 2021 og fremefter

                        500

                        4 000

                        50

                        Mængde januar-juni

                        250

                        2 000

                        25

                        Mængde juli-december

                        250

                        2 000

                        25

            (*1)  Varebeskrivelsen skal uanset reglerne for fortolkning af den kombinerede nomenklatur kun betragtes som vejledende, idet KN-koden anvendes i forbindelse med præferenceordningerne i dette bilag. Hvor der er anvendt ex KN-kode, bestemmes præferenceordningen ved samtidig anvendelse af KN-koden og en tilhørende beskrivelse.

            (*2)  Denne KN-kode kan blive ændret, når produktets tarifering er bekræftet.«


title: Kommissionens gennemførelsesforordning (EU) 2018/353 af 9. marts 2018 om berigtigelse af gennemførelsesforordning (EU) 2017/1145 om tilbagetrækning fra markedet af visse fodertilsætningsstoffer, der er tilladt i henhold til Rådets direktiv 70/524/EØF og 82/471/EØF, og om ophævelse af forældede bestemmelser om godkendelse af disse fodertilsætningsstoffer (EØS-relevant tekst. )

text:
               12.3.2018

               DA

               Den Europæiske Unions Tidende

               L 68/3

         KOMMISSIONENS GENNEMFØRELSESFORORDNING (EU) 2018/353
   af 9. marts 2018
   om berigtigelse af gennemførelsesforordning (EU) 2017/1145 om tilbagetrækning fra markedet af visse fodertilsætningsstoffer, der er tilladt i henhold til Rådets direktiv 70/524/EØF og 82/471/EØF, og om ophævelse af forældede bestemmelser om godkendelse af disse fodertilsætningsstoffer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 10, stk. 5, og
   ud fra følgende betragtninger:

               (1)

               Ved Kommissionens gennemførelsesforordning (EU) 2017/1145 (2) kræves en tilbagetrækning fra markedet af fodertilsætningsstoffer, som i overensstemmelse med artikel 10, stk. 1, i forordning (EF) nr. 1831/2003 er bragt i omsætning og opført i fællesskabsregistret over fodertilsætningsstoffer, som eksisterende produkter, og for hvilke der ikke er indgivet en ansøgning i henhold til artikel 10, stk. 2 og 7, i nævnte forordning inden for den frist, der er fastsat i nævnte bestemmelser, eller for hvilke der er indgivet en ansøgning, som efterfølgende er trukket tilbage. Ved gennemførelsesforordning (EU) 2017/1145 ophæves desuden de forordninger eller udgår de bestemmelser, som tillader disse tilsætningsstoffer.

               (2)

               Ved en fejl omfattede bilag II til gennemførelsesforordning (EU) 2017/1145, der indeholder en liste over de tilsætningsstoffer, der skal trækkes tilbage fra markedet for så vidt angår visse dyrearter, det fodertilsætningsstof (coccidiostatikum), som er godkendt ved Kommissionens forordning (EF) nr. 1463/2004 (3), selv om der rettidigt var indgivet en ansøgning i overensstemmelse med artikel 10, stk. 2, i forordning (EF) nr. 1831/2003. Forordningen blev derfor ved en fejl ophævet ved artikel 3 i gennemførelsesforordning (EU) 2017/1145. Ved en fejl blev det i betragtning 3 i gennemførelsesforordning (EU) 2017/1145 angivet, at Kommissionens forordning (EF) nr. 833/2005 (4) både bør ændres og ophæves. Dette bør berigtiges for at angive, at forordning (EF) nr. 833/2005 kun bør ophæves. Ved en fejl blev Kommissionens forordning (EF) nr. 1459/2005 (5) ikke ophævet ved artikel 3 i gennemførelsesforordning (EU) 2017/1145, selv om den tillader visse jodforbindelser, der i overensstemmelse med gennemførelsesforordning (EU) 2017/1145 skal trækkes tilbage fra markedet. Kommissionens forordning (EF) nr. 1443/2006 (6) blev ved en fejl ophævet ved artikel 3 i gennemførelsesforordning (EU) 2017/1145. Kun artikel 1 i og bilag I til nævnte forordning bør udgå, eftersom det kun er de bestemmelser, der vedrører visse enzymer, der i overensstemmelse med gennemførelsesforordning (EU) 2017/1145 skal trækkes tilbage. Disse fejl bør berigtiges.

               (3)

               Bestemmelserne i Kommissionens forordning (EF) nr. 1334/2003 (7), der tillader visse jernforbindelser, som i overensstemmelse med gennemførelsesforordning (EU) 2017/1145 skal trækkes tilbage fra markedet, udgik ved en fejl ikke ved artikel 8 i nævnte forordning om ændring af (EF) nr. 1334/2003. Denne artikel bør berigtiges.

               (4)

               I del A i bilag I til gennemførelsesforordning (EU) 2017/1145, som fastsætter de fodertilsætningsstoffer, der skal trækkes tilbage fra markedet for alle arter og kategorier af dyr, indgår L-formen af vitaminet menadionnatriumbisulfit af tabellen over vitaminer. Dette bør berigtiges, da denne L-form ikke er nævnt i godkendelsen.

               (5)

               Del A og B i bilag I til gennemførelsesforordning (EU) 2017/1145 bør berigtiges for så vidt angår visse farvestoffer, da hverken arter og kategorier af dyr, for hvilke det kræves, at de nævnte farvestoffer trækkes tilbage fra markedet, eller disse farvestoffers funktioner var angivet korrekt. Kravet om at trække tilsætningsstoffet tilbage fra markedet for nogle af dem gælder kun for visse arter, og anvendelsen som farvestof er begrænset til visse funktioner.

               (6)

               Gennemførelsesforordning (EU) 2017/1145 bør derfor berigtiges.

               (7)

               De fejlagtige bestemmelser har givet anledning til forvirring for foderstofvirksomhedslederne for så vidt angår den retlige status for de pågældende tilsætningsstoffer. Situationen har skabt usikkerhed med hensyn til den gældende retlige ramme. Disse fejl har således resulteret i visse markedsforstyrrelser i forbindelse med den pågældende godkendelse til at markedsføre og anvende visse tilsætningsstoffer. Berigtigelserne af gennemførelsesforordning (EU) 2017/1145 bør derfor gælde med tilbagevirkende kraft fra datoen for ikrafttrædelsen af gennemførelsesforordningen for at genoprette retssikkerheden vedrørende den retlige status for de tilsætningsstoffer, der er behæftet med fejl, for at undgå skadelige virkninger for de pågældende foderstofvirksomhedsledere og for på den måde skabe stabilitet på markedet igen.

               (8)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   I gennemførelsesforordning (EU) 2017/1145 foretages følgende berigtigelser:

               1)

               Betragtning 3 berigtiges således:

                           a)

                           Henvisningen til forordning (EF) nr. 1463/2004 og den tilhørende fodnote udgår.

                           b)

                           Henvisningen til forordning (EF) nr. 833/2005 og den tilhørende fodnote udgår af listen over forordninger, der skal ændres. Den tilhørende fodnote indsættes efter ordene »(EF) nr. 833/2005« i listen over forordninger, der skal ophæves.

                           c)

                           Henvisningen til forordning (EF) nr. 1459/2005 indsættes sammen med en fodnote med den fulde titel og reference til offentliggørelsen mellem ordene »(EF) nr. 833/2005« og »(EF) nr. 492/2006« i listen over forordninger, der skal ophæves.

                           d)

                           Henvisningen til forordning (EF) nr. 1443/2006 og den tilhørende fodnote udgår af listen over forordninger, der skal ophæves, og indsættes sammen med den tilhørende fodnote mellem ordene »(EF) nr. 1284/2006« og »og (EU) nr. 1270/2009« i listen over forordninger, der skal ændres.

               2)

               Artikel 3 affattes således:
               »Artikel 3
               Ophævelser
               Forordning (EF) nr. 937/2001, (EF) nr. 871/2003, (EF) nr. 277/2004, (EF) nr. 278/2004, (EF) nr. 1332/2004, (EF) nr. 1465/2004, (EF) nr. 833/2005, (EF) nr. 1459/2005, (EF) nr. 492/2006, (EF) nr. 1743/2006, (EF) nr. 757/2007 og (EF) nr. 828/2007 ophæves.«

               3)

               I artikel 8 indsættes følgende numre efter ordene »I bilaget til forordning (EF) nr. 1334/2003 foretages følgende ændringer:« og de eksisterende numre omnummereres i overensstemmelse hermed:

                           »1)

                           I række E 1, Jern — Fe, udgår ordene »Jern-(II)-chlorid, tetrahydrat« og alle angivelser, der kun vedrører jern-(II)-chlorid, tetrahydrat.

                           2)

                           I række E 1, Jern — Fe, udgår ordene »Jern-(II)-citrat, hexahydrat« og alle angivelser, der kun vedrører jern-(II)-citrat, hexahydrat.

                           3)

                           I række E 1, Jern — Fe, udgår ordene »Jern-(III)-lactat, trihydrat« og alle angivelser, der kun vedrører jern-(III)-lactat, trihydrat.«

               4)

               Som artikel 25a indsættes følgende:
               »Artikel 25a
               Ændring af forordning (EF) nr. 1443/2006
               Artikel 1 i og bilag I til forordning (EF) nr. 1443/2006 udgår.«

               5)

               Bilag I berigtiges i overensstemmelse med bilaget til nærværende forordning.

         Artikel 2
   Ikrafttræden
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 19. juli 2017.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. marts 2018.

            På Kommissionens vegne

         Jean-Claude JUNCKER

            Formand

      (1)  EUT L 268 af 18.10.2003, s. 29.

      (2)  Kommissionens gennemførelsesforordning (EU) 2017/1145 af 8. juni 2017 om tilbagetrækning fra markedet af visse fodertilsætningsstoffer, der er tilladt i henhold til Rådets direktiv 70/524/EØF og 82/471/EØF, og om ophævelse af forældede bestemmelser om godkendelse af disse fodertilsætningsstoffer (EUT L 166 af 29.6.2017, s. 1)

      (3)  Kommissionens forordning (EF) nr. 1463/2004 af 17. august 2004 om en 10-årig tilladelse til anvendelse i foderstoffer af tilsætningsstoffet »Sacox 120 microGranulate«, som tilhører gruppen af coccidiostatika og andre lægemidler (EUT L 270 af 18.8.2004, s. 5).

      (4)  Kommissionens forordning (EF) nr. 833/2005 af 31. maj 2005 om permanent godkendelse af tilsætningsstoffer til foderstoffer (EUT L 138 af 1.6.2005, s. 5).

      (5)  Kommissionens forordning (EF) nr. 1459/2005 af 8. september 2005 om ændring af godkendelsesbetingelserne for en række fodertilsætningsstoffer, der tilhører gruppen mikromineraler (EUT L 233 af 9.9.2005, s. 8).

      (6)  Kommissionens forordning (EF) nr. 1443/2006 af 29. september 2006 om permanente godkendelser af visse fodertilsætningsstoffer og godkendelse for en tiårig periode af et coccidiostatikum (EUT L 271 af 30.9.2006, s. 12).

      (7)  Kommissionens forordning (EF) nr. 1334/2003 af 25. juli 2003 om ændring af godkendelsesbetingelserne for en række tilsætningsstoffer til foderstoffer, der tilhører gruppen »mikromineraler« (EUT L 187 af 26.7.2003, s. 11).

      BILAG
      Bilag I berigtiges således:

                  1)

                  Del A berigtiges således:

                              a)

                              Under overskriften »Vitaminer, provitaminer og kemisk veldefinerede stoffer med tilsvarende virkning« i rækken vedrørende tilsætningsstoffet vitamin K erstattes »L-menadionnatriumbisulfit« af »menadionnatriumbisulfit«.

                              b)

                              Under overskriften »Andre farvestoffer« erstattes oplysningerne i tabellen, som henviser til farvestoffer, som i henhold til fællesskabsbestemmelserne er godkendt til farvning af fødevarer, af følgende:

                                          »Relevant nummer

                                          Farvestoffer, som i henhold til fællesskabsbestemmelserne er godkendt til farvning af fødevarer, med undtagelse af: E150b, E150c og E150d karamelfarver E 141 Chlorophyllin-kobber-kompleks E 172 Jernoxid, rød, sort og gul E 171 Titandioxid (anatas & rutil) E 153 Vegetabilsk kul

                                          Alle arter«

                  2)

                  Del B berigtiges således:

                              a)

                              Under overskriften »Carotenoider og xanthophyler« erstattes rækken om tilsætningsstoffet E161j Astaxanthin af følgende:

                                          »E161j

                                          Astaxanthin

                                          Alle arter undtagen:

                                                      —

                                                      Fisk og krebsdyr, til anvendelser i den funktionelle gruppe punkt 2, litra a), nr. ii)

                                                      —

                                                      Prydfisk, til anvendelser i den funktionelle gruppe punkt 2, litra a), nr. iii)«

                              b)

                              Under overskriften »Andre farvestoffer« erstattes tabellen med tilsætningsstofferne E155, E104, E122 og E160b af følgende:

                                          »E 155

                                          Brown HT

                                          Hunde og katte

                                          E 104

                                          Quinolingult

                                          Alle arter undtagen dyr, der ikke er bestemt til fødevareproduktion, til anvendelser i den funktionelle gruppe punkt 2, litra a), nr. i)

                                          E 122

                                          Azorubin (carmoisin)

                                          Alle arter undtagen hunde og katte, til anvendelser i den funktionelle gruppe punkt 2, litra a), nr. i)

                                          Relevant nummer

                                          Farvestoffer, som i henhold til fællesskabsbestemmelserne er godkendt til farvning af fødevarer, med undtagelse af:

                                          E 102 Tartrazin

                                          Alle arter undtagen hunde og katte

                                          E 160b Annattoekstrakter (bixin, norbixin)

                                          Alle arter undtagen hunde og katte

                                          E 110 Sunset Yellow FCF

                                          Alle arter undtagen hunde og katte

                                          E 120 Carminer (carminsyre, cochenille)

                                          Alle arter undtagen hunde og katte

                                          E 124 Ponceau 4R (cochenillerød A)

                                          Alle arter undtagen hunde og katte

                                          E 127 Erythrosin

                                          Alle arter undtagen hunde, katte og krybdyr

                                          E 129 Allura Red AC

                                          Alle arter undtagen hunde og katte

                                          E 132 Indigotin (indigocarmin)

                                          Alle arter undtagen hunde og katte

                                          E 133 Brilliant Blue FCF

                                          Alle arter undtagen hunde og katte

                                          E 160 b

                                          Annattoekstrakter (bixin, norbixin) som farvestof

                                          Prydfisk

                                          E102

                                          Tartrazin som farvestof

                                          Alle arter undtagen prydfisk, kornædende prydfugle og små gnavere

                                          E131

                                          Patent Blue V som farvestof

                                          Alle arter undtagen dyr, der ikke er bestemt til fødevareproduktion, til anvendelser i den funktionelle gruppe punkt 2, litra a), nr. i)

                                          E 124

                                          Ponceau 4R (cochenillerød A) som farvestof

                                          Alle arter undtagen prydfisk

                                          E127

                                          Erythrosin som farvestof

                                          Alle arter undtagen prydfisk

                                          E132

                                          Indigotin (indigocarmin) som farvestof

                                          Alle arter undtagen prydfisk

                                          E 141

                                          Chlorophyllin-kobber-kompleks som farvestof

                                          Alle arter undtagen prydfisk, kornædende prydfugle og små gnavere

                                          E110

                                          Sunset Yellow FCF som farvestof

                                          Alle arter undtagen prydfisk, kornædende prydfugle og små gnavere

                                          E 153

                                          Vegetabilsk kul som farvestof

                                          Alle arter undtagen prydfisk«.


title: Kommissionens gennemførelsesforordning (EU) 2018/352 af 8. marts 2018 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Moules de bouchot de la Baie du Mont-Saint-Michel« (BOB))

text:
               12.3.2018

               DA

               Den Europæiske Unions Tidende

               L 68/2

         KOMMISSIONENS GENNEMFØRELSESFORORDNING (EU) 2018/352
   af 8. marts 2018
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Moules de bouchot de la Baie du Mont-Saint-Michel« (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede geografiske betegnelse »Moules de bouchot de la Baie du Mont-Saint-Michel«, der er registreret ved Kommissionens gennemførelsesforordning (EU) nr. 636/2011 (2).

               (2)

               Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende
                   (3).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Moules de bouchot de la Baie du Mont-Saint-Michel« (BOB), godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. marts 2018.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  Kommissionens gennemførelsesforordning (EU) nr. 636/2011 af 29. juni 2011 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Moules de bouchot de la Baie du Mont-Saint-Michel (BOB)) (EUT L 170 af 30.6.2011, s. 28).

      (3)  EUT C 383 af 14.11.2017, s. 12.